16.6.2022
DA
Den Europæiske Unions Tidende
C 233/31
Forklarende bemærkninger til Den Europæiske Unions kombinerede nomenklatur (2022/C 233/08)
I medfør af artikel 9, stk.
1, litra a), i Rådets forordning (EØF) nr.
2658/87 (1) foretages følgende ændringer i de forklarende bemærkninger til Den Europæiske Unions kombinerede nomenklatur (2):
På side 405 indsættes følgende forklarende bemærkning:
»9405 31 00
samt Lyskæder, af den art der anvendes til juletræer:
9405 39 00
Disse underpositioner omfatter lyskæder af den art, der anvendes til juletræer.
Disse varers objektive karakteristika, såsom kædens længde, lysenes art, afstanden mellem lamperne, lyspærernes udformning (almindelig eller med forbindelse til jul) og let håndtering i forbindelse med anbringelse på juletræet, viser, at de hovedsagelig er beregnet til at pynte juletræer med lys.
»Lyspærer« med forbindelse til jul kan være udformet som snefnug, stjerner, istapper eller andre symboler med forbindelse til vinter; der er ikke krav om en forbindelse, der er baseret på langvarige traditioner.
Eksempler på varer, der skal tariferes i underpos.
9405 31 00 og 9405 39 00 som »lyskæder, af den art der anvendes til juletræer«:
Et lysnet bestående af mørkegrønne elektriske ledninger med 160 klare miniglødepærer (1,5 V/0,5 W), samlet i et net på 320 × 150 cm.
Nettets størrelse gør, at det nemt kan lægges over et juletræ.
Maskestørrelsen på 19 × 19 cm gør, at nettet kan trækkes ind over grenenes spidser, og ledningernes farve sikrer, at ledninger og glødepærer ikke kan ses, når glødepærerne er tændt, samtidig med at lyset kan ses gennem grenene, og det giver en ensartet dekorativ virkning.
En 55 m lang lyskæde bestående af en elektrisk ledning med 240 miniglødepærer (2,5 V/0,25 W).
Afstanden mellem hver pære er 21 cm.
Lyskæden er til såvel udendørs som indendørs brug.
(1) Rådets forordning (EØF) nr.
2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
(2) EUT C 119 af 29.3.2019, s. 1.